《对雨闻莺》
唐代·丘为

垂柳街头百丈丝，杏花林处度黄鹂。间关正在秦筝里，历乱偏伤楚客时。

风传一一声来尽，雨湿双双飞去迟。羡尔能将户客意，何如栖得上林枝。

作者简介：丘为，苏州嘉兴人。事继母孝，常有灵芝生堂下。累官太子右庶子。致仕，给俸禄之半以终身。年八十馀，母尚无恙。及居忧，观察使韩滉以致仕官给禄，所以惠养老臣，不可在丧而异，惟罢春秋羊酒。卒年九十六。与刘长卿善，其赴上都也，长卿有诗送之，亦与王维为友。诗十三首。